ไฟแนนซ์ทูเดย์
ลือกันหึ่งลั่นสี่แยกคอกวัวว่า พ.ต.ท.ไพโรจน์ ปัญจประทีป อดีตรองผู้อำนวยการสำนักงานสลากกินแบ่งรัฐบาล
23 ก.ย. 2554

ลือกันหึ่งลั่นสี่แยกคอกวัวว่า พ.ต.ท.ไพโรจน์ ปัญจประทีป อดีตรองผู้อำนวยการสำนักงานสลากกินแบ่งรัฐบาล
โดย..ภูคา 
จะคัมแบ็กและได้ขึ้นแท่นตำแหน่งผู้อำนวยการสำนักงาน แทน วันชัย สุระกุล ที่บอร์ดล่าสุดอนุมัติให้ขยายเวลาการลาออกออกไปอีก 2 เดือน จากที่ได้ยื่นใบลาออกให้บอร์ดเก่าอนุมัติมีผลไปแล้ว โดยจะมีผลในวันที่ 1 ต.ค นี้ ให้เลื่อนออกไปมีผลวันที่ 1 ธ.ค. 2554 เพื่อรอให้กระบวนการสรรหาผู้อำนวยการคนใหม่แล้วเสร็จตามกฎหมายก่อน




ส่วน พ.ต.ท.ไพโรจน์ เองก็ไม่ใช่ใครที่ไหน ถือว่าเคยเป็นคนในที่ยังคุ้นเคยกันดีอยู่กับสำนักงานสลากฯ หากพลิกมติ ครม. ในเดือน ก.พ. 2547 จะพบว่า พ.ต.ท.ไพโรจน์ ถูก ครม.ให้ย้ายจากรองผู้กำกับการ 2 กองปราบปราม กองบัญชาการตำรวจสอบสวนกลาง เพื่อมารับตำแหน่ง ผู้ช่วยผู้อำนวยการสำนักงานสลากฯ ในสมัยที่ พล.ต.ต.สุรสิทธิ์ สังขพงศ์ เป็นผู้อำนวยการ ถ้าหากหนนี้ พ.ต.ท.ไพโรจน์ ได้เข้ามารับตำแหน่งผู้อำนวยการสำนักงานสลากฯ จริง เท่ากับว่างานนี้ ทั้ง พล.ต.ต.สุรสิทธิ์ และ พ.ต.ท.ไพโรจน์ ได้ผนึกกำลังแบบฟูลทีมเพื่อเร่งสปีดเดินหน้าเรื่องการขายหวยออนไลน์ตามที่นายใหญ่มอบหมายและให้ความไว้วางใจแบบเต็มสตรีมทีเดียว 
พอน้ำท่วมจัดๆ จนนาข้าวเสียหาย กลายเป็นว่าเกษตรกรตอนนี้มาร้องปาวๆ ว่าอยากจะให้รัฐบาลปูแดงหวนกลับมาทำประกันรายได้ซะแล้ว จากที่ตอนแรกเชิดปี่เชิดกลองรับนโยบายจำนำข้าวที่ตันละ 1.5 หมื่นบาทของรัฐบาลเพื่อไทย 
มาตอนนี้นาข้าวเสียหาย ผลผลิตไม่มีจะให้ไปจำนำกับรัฐบาล ทำให้หวนคิดถึงโครงการประกันรายได้ของรัฐบาลประชาธิปัตย์ ที่ยอมจ่ายส่วนต่างราคาข้าวที่จ่ายจริงกับราคาที่รัฐบาลรับประกัน แบบนี้ไม่ว่านาข้าวจะล่มหรือขายข้าวได้เท่าไร ก็ยังการันตีรายได้กันถ้วนหน้า เชื่อหรือยังละว่า “ของเขาดีจริงๆ”